Rekordsalg av vifter i sommervarmen

Uvant varme dager gjør at nordmenn vil kjøle seg ned. Elkjøp melder om en salgsvekst på over 400 prosent på vifter i mai måned.

Vifter er svært populære i sommervarmen. Vis mer byoutline Foto: Magnar Kirknes VG

Publisert: Oppdatert: 1. juni 2018 17:49 , Publisert: 1. juni 2018 07:06

Elkjøps samlede salgstall i Norge for såkalte klimaprodukter viser en vekst på 255 prosent i mai i år, per 30. mai, sammenlignet med samme måned i fjor. Det skriver Finansavisen.

– Aircondition viser en vekst på 274 prosent i mai. Rosinen i pølsa er likevel viftesalget. Her viser mai måned en vekst på hele 416 prosent sammenlignet med samme måned i fjor, sier kommunikasjonssjef Øystein Schmidt i Elkjøp Nordic.

Han opplyser at viftesalget har vært enormt i hele Norden.

– Vårt nordiske salg av vifter har økt med 444 prosent, mens salget av airconditionprodukter har økt med 202 prosent i mai i år, sier Schmidt.

Også hos Power er det blitt satt vifterekord.

Les også Mot iskrem-rekord i mai: Produsentene jobber på spreng for å møte etterspørselen

– Vi solgte flere vifter i går enn vi gjorde i løpet av hele mai i fjor, sier Thomas Martinsen, som er salgssjef for hvitevarer, kjøkken og småelektrisk i Power.

Han har jobbet i selskapet i 21 år, og sier han aldri har opplevd maken.

Les også Kroneis-priskrig: 3,33 kroner!

Les også Ringnes tilbakekaller glassflasker med Stella Artois-øl

Les også Sommerværet har gitt rekordsalg av kjøtt

Her kan du lese mer om Sommer